Document ID: 32009D0908

Reference:
9.12.2009
SK
Úradný vestník Európskej únie
L 322/28
ROZHODNUTIE RADY
z 1. decembra 2009,
ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady
(2009/908/EÚ)
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 16 ods. 9,
so zreteľom na Zmluvu o fungovaní Európskej únie, a najmä na jej článok 236 písm. b),
so zreteľom na rozhodnutie Európskej rady z 1. decembra 2009 o vykonávaní predsedníctva Rady (1), a najmä na jeho článok 2 tretí odsek a článok 4,
keďže:
(1)
Je potrebné ustanoviť opatrenia na uplatňovanie rozhodnutia Európskej rady o vykonávaní predsedníctva Rady (ďalej len „rozhodnutie Európskej rady“).
(2)
Tieto vykonávacie opatrenia zahŕňajú poradie, v akom budú vopred určené skupiny troch členských štátov postupne vykonávať predsedníctvo počas obdobia 18 mesiacov, pričom sa zohľadní skutočnosť, že od 1. januára 2007 jestvuje podľa rokovacieho poriadku Rady systém 18-mesačných programov dohodnutých medzi tromi predsedníctvami, ktoré vykonávajú túto funkciu v dotknutom období.
(3)
V súlade s článkom 1 rozhodnutia Európskej rady sa musí pri zložení skupín zohľadňovať rozmanitosť členských štátov a geografická rovnováha v rámci Únie.
(4)
Rozdelenie právomocí medzi členskými štátmi vo vnútri každej skupiny je ustanovené v článku 1 ods. 2 rozhodnutia Európskej rady. V obidvoch situáciách ustanovených v článku 2 ods. 1 tohto rozhodnutia sa podrobnosti upravujúce spoluprácu členských štátov v rámci každej skupiny určia vzájomnou dohodou dotknutých členských štátov.
(5)
Vykonávacie opatrenia by okrem toho mali zahŕňať osobitné pravidlá predsedníctva prípravných orgánov Rady pre zahraničné veci, ako je ustanovené v článku 2 treťom odseku rozhodnutia Európskej rady.
(6)
Väčšine týchto prípravných orgánov by mal predsedať zástupca vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“), zatiaľ čo ostatným by malo naďalej predsedať šesťmesačné predsedníctvo. Ak je predsedom takýchto orgánov zástupca vysokého predstaviteľa, môže sa uplatniť prechodné obdobie.
(7)
Prípravné orgány, ktorým nepredsedá šesťmesačné predsedníctvo, by sa mali tiež uviesť v tomto rozhodnutí, ako je ustanovené v článku 2 treťom odseku rozhodnutia Európskej rady.
(8)
Predsedníctvo prípravných orgánov neuvedených v tomto rozhodnutí sa bude vykonávať v súlade s článkom 2 rozhodnutia Európskej rady,
PRIJALA TOTO ROZHODNUTIE:
Článok 1
Poradie, v akom členské štáty vykonávajú predsedníctvo Rady od 1. januára 2007, je ustanovené v rozhodnutí Rady z 1. januára 2007, ktorým sa určuje poradie pri vykonávaní predsedníctva Rady (2).
Rozdelenie tohto poradia predsedníctiev do skupín troch členských štátov v súlade s článkom 1 ods. 1 rozhodnutia Európskej rady je ustanovené v prílohe I k tomuto rozhodnutiu.
Článok 2
1.   Každý člen skupiny uvedenej v článku 1 druhom pododseku po poradí predsedá počas obdobia šiestich mesiacov všetkým zloženiam Rady s výnimkou zloženia Rady pre zahraničné veci. Ostatní členovia skupiny pomáhajú predsedníctvu pri vykonávaní všetkých jeho právomocí na základe 18-mesačného programu Rady.
2.   Členovia skupiny uvedení v článku 1 sa môžu medzi sebou dohodnúť o iných úpravách.
3.   V obidvoch situáciách ustanovených v odsekoch 1 a 2 sa podrobnosti upravujúce spoluprácu členských štátov v rámci každej skupiny určia vzájomnou dohodou dotknutých členských štátov.
Článok 3
O poradí, v akom budú členské štáty vykonávať predsedníctvo od 1. júla 2020, rozhodne Rada pred 1. júlom 2017.
Článok 4
Predsedníctvo prípravných orgánov Rady pre zahraničné veci sa spravuje pravidlami vymedzenými v prílohe II.
Článok 5
Predsedníctvo prípravných orgánov uvedených v prílohe III sa vykonáva podľa uvedenej prílohy.
Článok 6
Toto rozhodnutie nadobúda účinnosť dňom jeho prijatia.
Toto rozhodnutie sa uverejní v Úradnom vestníku Európskej únie.
V Bruseli 1. decembra 2009
Za Radu
predsedníčka
B. ASK
(1)  Ú. v. EÚ L 315, 2.12.2009, s. 50.
(2)  Ú. v. EÚ L 1, 4.1.2007, s. 11.
PRÍLOHA I
Nemecko
január – jún
2007
Portugalsko
júl – december
2007
Slovinsko
január – jún
2008
Francúzsko
júl – december
2008
Česká republika
január – jún
2009
Švédsko
júl – december
2009
Španielsko
január – jún
2010
Belgicko
júl – december
2010
Maďarsko
január – jún
2011
Poľsko
júl – december
2011
Dánsko
január – jún
2012
Cyprus
júl – december
2012
Írsko
január – jún
2013
Litva
júl – december
2013
Grécko
január – jún
2014
Taliansko
júl – december
2014
Lotyšsko
január – jún
2015
Luxembursko
júl – december
2015
Holandsko
január – jún
2016
Slovensko
júl – december
2016
Malta
január – jún
2017
Spojené kráľovstvo
júl – december
2017
Estónsko
január – jún
2018
Bulharsko
júl – december
2018
Rakúsko
január – jún
2019
Rumunsko
júl – december
2019
Fínsko
január – jún
2020
PRÍLOHA II
PREDSEDNÍCTVO PRÍPRAVNÝCH ORGÁNOV RADY PRE ZAHRANIČNÉ VECI (1)
Predsedníctvo prípravných orgánov Rady pre zahraničné veci v kategóriách 1 až 4 v nasledujúcej tabuľke sa vykonáva takto:
1)
Kategória 1 (prípravné orgány v oblasti obchodu a rozvoja):
Týmto prípravným orgánom predsedá polročné predsedníctvo.
2)
Kategória 2 (geografické prípravné orgány)
Týmto prípravným orgánom predsedá zástupca vysokého predstaviteľa.
3)
Kategória 3 (horizontálne prípravné orgány, predovšetkým SZBP)
Prípravným orgánom predsedá zástupca vysokého predstaviteľa s výnimkou týchto prípravných orgánov, ktorým predsedá polročné predsedníctvo:
—
pracovná skupina radcov pre vonkajšie vzťahy (RELEX),
—
pracovná skupina pre boj proti terorizmu (medzinárodné aspekty) (COTER),
—
pracovná skupina pre uplatňovanie špecifických opatrení na boj s terorizmom (COCOP),
—
pracovná skupina pre konzulárne záležitosti (COCON),
—
pracovná skupina pre medzinárodné právo verejné (COJUR) a
—
pracovná skupina pre morské právo (COMAR).
4)
Kategória 4 (prípravné orgány týkajúce sa SBOP)
Prípravným orgánom týkajúcim sa SBOP predsedá zástupca vysokého predstaviteľa (2).
Vysoký predstaviteľ a polročné predsedníctvo úzko spolupracujú, aby zabezpečili ucelenosť medzi všetkými prípravnými orgánmi Rady pre zahraničné veci.
Prípravným orgánom kategórie 3 a 4 naďalej predsedá polročné predsedníctvo počas prechodného obdobia nepresahujúceho šesť mesiacov od prijatia rozhodnutia Rady o organizácii a fungovaní Európskej služby pre vonkajšiu činnosť (ESVČ). Pokiaľ ide o kategóriu 2, prechodné obdobie bude trvať najviac 12 mesiacov.
Podmienky vymenovania predsedov
Keď sa v rozhodnutí Európskej rady alebo v tomto rozhodnutí uvádza, že prípravnému orgánu (PBV a príslušným pracovným skupinám) predsedá zástupca vysokého predstaviteľa, zodpovedá za vymenovanie predsedu vysoký predstaviteľ. Predsedovia sa vymenúvajú na základe ich kompetencií, pričom sa zabezpečí primeraná geografická rovnováha a transparentnosť. Vysoký predstaviteľ zabezpečí, že osoba, ktorú zamýšľa vymenovať ako predsedu, bude požívať dôveru členských štátov. Ak daná osoba ešte nie je členom ESVČ, stane sa ním v súlade s náborovými postupmi ESVČ aspoň na obdobie svojho mandátu. Uplatňovanie tejto úpravy sa vyhodnotí v rámci správy o stave ESVČ plánovanej na rok 2012.
1.
Prípravné orgány v oblasti obchodu a rozvoja
Výbor článku 207
pracovná skupina pre AKT
pracovná skupina pre rozvojovú spoluprácu (DEVGEN)
pracovná skupina pre EZVO
pracovná skupina pre tovar dvojakého použitia
pracovná skupina pre obchodné otázky
pracovná skupina pre komodity
pracovná skupina pre všeobecný systém preferencií
pracovná skupina pre prípravu medzinárodných konferencií o rozvoji/ Dohovor OSN o boji proti dezertifikácii (UNCCD)/Konferencia OSN pre obchod a rozvoj (UNCTAD)
pracovná skupina pre humanitárnu a potravinovú pomoc
pracovná skupina pre vývozné úvery
2.
Geografické prípravné orgány
pracovná skupina pre Mašrek/Magreb (COMAG/MaMa)
pracovná skupina pre východnú Európu a Strednú Áziu (COEST)
pracovná skupina pre západný Balkán (COWEB)
pracovná skupina pre Blízky východ/Perzský záliv (COMEM/MOG)
pracovná skupina pre Áziu a Oceániu (COASI)
pracovná skupina pre Latinskú Ameriku (COLAT)
pracovná skupina pre transatlantické vzťahy (COTRA)
pracovná skupina pre Afriku (COAFR)
3.
Horizontálne prípravné orgány (predovšetkým SZBP)
pracovná skupina radcov pre vonkajšie vzťahy (RELEX)
skupina Nicolaidis
pracovná skupina pre globálne odzbrojenie a kontrolu zbrojenia (CODUN)
pracovná skupina pre nešírenie (CONOP)
pracovná skupina pre vývoz konvenčných zbraní (COARM)
pracovná skupina pre ľudské práva (COHOM)
pracovná skupina pre boj proti terorizmu (medzinárodné aspekty) (COTER) (3)
pracovná skupina pre uplatňovanie špecifických opatrení na boj s terorizmom (COCOP) (3)
pracovná skupina pre OBSE a Radu Európy (COSCE)
pracovná skupina pre Organizáciu Spojených národov (CONUN)
pracovná skupina ad hoc pre mierový proces na Blízkom východe (COMEP)
pracovná skupina pre medzinárodné právo verejné (COJUR, COJUR-ICC)
pracovná skupina pre morské právo (COMAR)
pracovná skupina pre konzulárne záležitosti (COCON)
pracovná skupina pre administratívne záležitosti a protokol SZBP (COADM)
4.
Prípravné orgány týkajúce sa SBOP
Vojenský výbor (VVEÚ)
pracovná skupina Vojenského výboru (PSVVEÚ)
politicko-vojenská pracovná skupina (PMG)
Výbor pre civilné aspekty riešenia krízových situácií (CIVCOM)
pracovná skupina pre európsku politiku zbrojenia
(1)  Po 1. decembri 2009 by sa malo uskutočniť urýchlene preskúmanie rozsahu a organizácie pracovných štruktúr v oblasti zahraničných vecí, najmä pokiaľ ide o oblasť rozvoja. V prípade potreby sa pravidlá vykonávania predsedníctva preskúmaných pracovných skupín upravia v súlade so všeobecnými zásadami ustanovenými v tejto prílohe.
(2)  Vojenskému výboru (VVEÚ) a pracovnej skupine Vojenského výboru (PSVVEÚ) aj naďalej predsedá volený predseda, ako sa uvádza v prílohe III, rovnako ako pred nadobudnutím účinnosti tohto rozhodnutia.
(3)  Otázka pracovnej skupiny pre boj proti terorizmu (medzinárodné aspekty) (COTER) a pracovnej skupiny pre uplatňovanie špecifických opatrení na boj s terorizmom (COCOP) sa bude riešiť v rámci rokovaní o pracovných štruktúrach SVV.
PRÍLOHA III
PREDSEDOVIA PRÍPRAVNÝCH ORGÁNOV RADY SO STÁLYM PREDSEDNÍCTVOM
Volení predsedovia
Hospodársky a finančný výbor
Výbor pre zamestnanosť
Výbor pre sociálnu ochranu
Vojenský výbor (1)
Výbor pre hospodársku politiku
Výbor pre finančné služby
pracovná skupina Vojenského výboru (1)
skupina pre kódex správania (zdaňovanie podnikov)
Predsedníctvo zabezpečuje Generálny sekretariát Rady
Bezpečnostný výbor
pracovná skupina pre informácie
pracovná skupina pre spracovanie právnych údajov
pracovná skupina pre elektronické komunikácie
pracovná skupina pre kodifikáciu právnych predpisov
pracovná skupina právnikov lingvistov
pracovná skupina pre nové budovy
(1)  Pozri tiež prílohu II.

Summary:
Zahraničná a bezpečnostná politika – úloha Rady a Európskej rady
Zahraničná a bezpečnostná politika – úloha Rady a Európskej rady
 
ZHRNUTIE K DOKUMENTOM:
Zmluva o Európskej únii – článok 15
Zmluva o Európskej únii – článok 21
Zmluva o Európskej únii – článok 26
Rozhodnutie 2001/78/SZBP o zriadení Politického a bezpečnostného výboru
Rozhodnutie 2001/79/SZBP o zriadení Vojenského výboru Európskej únie
Rozhodnutie 2000/354/SZBP o zriadení Výboru pre civilné aspekty riešenia krízových situácií
Rozhodnutie 2009/908/EÚ, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady
AKÝ JE CIEĽ ČLÁNKOV A ROZHODNUTÍ?
Články zmluvy stanovujú úlohy Európskej rady a Rady Európskej únie (Rady) v spoločnej zahraničnej a bezpečnostnej politike EÚ (SZBP), ktorá zahŕňa spoločnú bezpečnostnú a obrannú politiku. Rozhodnutia poskytujú právny základ pre zriadenie niektorých hlavných a prípravných orgánov Rady zaoberajúcich sa zahraničnou a bezpečnostnou politikou a stanovujú, ako sa im predsedá.
HLAVNÉ BODY
Úlohy Európskej rady a Rady v rámci SZBP sú definované v článku 26:Európska rada stanovuje celkové politické smerovanie a stanovuje priority; Rada tieto priority definuje a vykonáva.Európska radaV článku 26 sa vyžaduje, aby Európska rada:identifikovať strategické záujmy EÚ;stanovuje ciele a všeobecné usmernenia pre SZBP vrátane otázok obrany;prijíma potrebné príslušné rozhodnutia. Tieto usmernenia a ciele vychádzajú zo zásad vonkajšej činnosti EÚ a jej cieľov stanovených v článku 21, medzi ktoré patrí:uchovávanie hodnôt EÚ, základných záujmov, bezpečnosti, nezávislosti a celistvosti;upevňovanie a podpora demokracie, zásad právneho štátu a ľudských práv;zachovávanie mieru, predchádzanie konfliktom a posilňovanie medzinárodnej bezpečnosti;presadzovanie medzinárodného systému založeného na posilnenej mnohostrannej spolupráci a dobrej správe vecí verejných v celosvetovom meradle. Hlavné záujmy a zásady EÚ sú v súčasnosti stanovené v globálnej stratégii EÚ pre zahraničnú a bezpečnostnú politiku. Predseda Európskej rady zastupuje EÚ na medzinárodnej úrovni v záležitostiach týkajúcich sa SZBP na úrovni hláv štátov a/alebo vlád bez dopadu na právomoci vysokého predstaviteľa Únie pre zahraničné veci a bezpečnostnú politiku. Vysoký predstaviteľ sa zúčastňuje na práci Európskej rady.RadaPri stanovovaní a vykonávaní usmernení Európskej rady musí Rada zabezpečiť jednotnosť, dôslednosť a účinnosť opatrení EÚ. Rade EÚ pre zahraničné veci (FAC) predsedá vysoký predstaviteľ. Činnosť FAC podporuje niekoľko výborov a prípravných orgánov, medzi ktoré patrí:Politický a bezpečnostný výbor;Vojenský výbor;Výbor pre civilné aspekty riešenia krízových situácií (známy ako CivCom);Pracovné skupiny pre SZBP. Pri vykonávaní SZBP pomáha Rade Európska služba pre vonkajšiu činnosť, ktorá bola zriadená na základe rozhodnutia Rady 2010/427/EÚ po nadobudnutí platnosti Lisabonskej zmluvy (pozri zhrnutie).
ODKEDY SA ČLÁNKY A ROZHODNUTIA UPLATŇUJÚ?
Články sa uplatňujú od nadobudnutia platnosti Lisabonskej zmluvy 1. decembra 2009. Rozhodnutie 2001/78/SZBP sa uplatňuje od 22. januára 2001. Rozhodnutie 2001/79/SZBP sa uplatňuje od 11. júna 2001. Rozhodnutie 2000/354/SZBP sa uplatňuje od 22. mája 2000. Rozhodnutie 2009/908/EÚ sa uplatňuje od 01. decembra 2009.
KONTEXT
Ďalšie informácie:Rada EÚ Európska rada
HLAVNÉ DOKUMENTY
Konsolidované znenie Zmluvy o Európskej únii – Hlava III – Ustanovenia o inštitúciách – Článok 15 (Ú. v. EÚ C 202, 7.6.2016, s. 23 – 24)
Konsolidované znenie Zmluvy o Európskej únii – Hlava V – Všeobecné ustanovenia o vonkajšej činnosti Únie a osobitné ustanovenia o spoločnej zahraničnej a bezpečnostnej politike – Kapitola 1 – Všeobecné ustanovenia o vonkajšej činnosti Únie – Článok 21 (Ú. v. EÚ C 202, 7.6.2016, s. 28 – 29)
Konsolidované znenie Zmluvy o Európskej únii – Hlava V – Všeobecné ustanovenia o vonkajšej činnosti Únie a osobitné ustanovenia o spoločnej zahraničnej a bezpečnostnej politike – Kapitola 2 – Osobitné ustanovenia o spoločnej zahraničnej a bezpečnostnej politike – Oddiel 1 – Spoločné ustanovenia – Článok 26 (pôvodný článok 13 ZEÚ) (Ú. V. EÚ C 202, 7.6.2016, s. 31)
Rozhodnutie Rady 2001/78/SZBP z 22. januára 2001, ktorým sa zriaďuje Politický a bezpečnostný výbor (Ú. V. EÚ L 27, 30.1.2001, s. 1 – 3)
Rozhodnutie Rady 2001/79/SZBP z 22. januára 2001, ktorým sa zriaďuje Vojenský výbor Európskej únie (Ú. v. EÚ L 27, 30.1.2001, s. 4 – 6)
Rozhodnutie Rady 2000/354/SZBP z 22. mája 2000, ktorým sa zriaďuje Výbor pre civilné aspekty riešenia krízových situácií (Ú. V. EÚ L 127, 27.5.2000, s. 1)
Rozhodnutie Rady 2009/908/EÚ z 1. decembra 2009, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady (Ú. V. EÚ L 322, 9.12.2009, s. 28 – 34)
Následné zmeny rozhodnutia 2009/908/EÚ boli zapracované do pôvodného dokumentu. Toto konsolidované znenie slúži len na dokumentačné účely.
SÚVISIACE DOKUMENTY
Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30 – 40)
Posledná aktualizácia 12.01.2021